Bø startet sesongen lovende med to 4.-plasser og en 5.-plass i åpningsrennene i Östersund. I Hochfilzen uka etter, 10. desember, vant Bø et individuelt renn i verdenscupen for første gang, med seier på 10 km sprint. Han inntok samtidig tredjeplassen i verdencupen 2010/11 sammenlagt, bak Emil Hegle Svendsen og Ole Einar Bjørndalen. Dagen etter, 11. desember, vant han også jaktstarten og passerte Bjørndalen på lista, til andreplass.